Mikilvægt samstarf Norræna læknaráðið fundaði á dögunum í Hlíðasmára . Ráðið skipa formenn landsfélaga lækna á Norðurlöndunum og er mikilvægur samstarfsvettvangur um norræn málefni lækna og ekki síður útávið til Evrópu og alþjóðlega . Efni fundarins voru hagsmunir lækna sem starfa á Norðurlöndunum og skyldur viðkomandi læknafélags gagnvart læknum sem flust hafa á milli landanna . Að sögn Birnu Jónsdóttur formanns LÍ hefur sameiginleg stefnumótun læknaráðsins á alþjóðlegum vettvangi skilað góðum árangri á undanförnum árum . Á myndinni eru f.v. frá norska læknafélaginu Björn Oscar Hoftvedt læknir , Torunn Janbu formaður , frá sænska læknafélaginu Gabriella Blomberg starfsmaður , Bente Hyldahl Fogh framkvæmdastjóri danska læknafélagsins , Heikki Pälve framkvæmdastjóri finnska læknafélagsins , Eva Nilson Bågenholm formaður sænska læknafélagsins , Timo Kaukonen formaður finnska læknafélagsins , Sólveig Jóhannsdóttir framkvæmdastjóri LÍ , Håkan Wittgren læknir frá sænska læknafélaginu og Birna Jónsdóttir formaður LÍ .